Gottfried August Homilius
Gottfried August Homilius, 1714-1785, tysk organist og komponist. Gottfried August Homilius studerede jura i Leipzig, hvor han blev elev af Johann Sebastian Bach.
I 1742 tiltrådte han stillingen som organist ved Frauenkirche i Dresden og blev i 1755 kantor ved Kreuzkirche.
Homilius skrev hovedsagelig kirkemusik, bl.a. et større antal kantater og motetter foruden passioner, heriblandt en stort anlagt Matthæus-Passion. I samtiden blev han betragtet som den ypperste organist.